На основу члана 115. Статута Општине Владичин Хан („Службени гласник Града Врања“ број 4/19), члана 26. Одлуке о јавним расправама(„Службени гласник Града Врања“ број 13/19), Општинско веће Општине Владичин Хан дана 30.09.2022 године упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ СТАМБЕНЕ СТРАТЕГИЈЕ ОПШТИНЕ ВЛАДИЧИН ХАН 2022-2029**

Општинско веће Општине Владичин Хан позива све заинтересоване грађанe Општине Владичин Хан, правна лица са територије Општине Владичин Хан, средства јавног обавештавања и друге субјектe да учествују на јавној расправи о нацрту Стамбене стратегије општине Владичин Хан 2022-2029 и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs и dejandejan72@gmail.com или у писаном облику преко писарнице Општинске управе Општине Владичин Хан почев од 03.10.2022. године па најкасније до 24.10.2022. године до 09,30 часова или у писаном облику на самој јавној расправи.

 Отворени састанак о предложеном нацрту Стамбене стратегије општине Владичин Хан 2022-2029 ће се одржати дана **24.10.2022. године (понедељак) у 10,00 часова у великој сали Скупштине Општине Владичин Хан.**

 Саставни део овог јавног позива је Програм јавне расправе и текст Нацрта Стамбене стратегије општине Владичин Хан 2022-2029.

 Нацрт Стамбене стратегије општине Владичин Хан 2022-2029 стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-94/5/22-III**

 **ПРЕДСЕДНИК,**

 **Горан Младеновић**